
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση στην Εφημερίδα της Κυβερνήσεως της από 21.2.90 
Ε.Γ.Σ.Σ.Ε. Εθνικής Γενικής Συλλογικής Σύμβασης Εργασίας 


(Ε.Γ.Σ.Σ.Ε.) έτους 1990. 1 

Καταβολή μέρους των οφειλομένων ) δεδουλευμένων αποδοχών 
στους μισθωτούς της επιχ/σης ΑΙΓΑΙΘΝ ΑΕ (ΣΤΡΟΣ) που έκα¬ 
ναν επίσχεση εργασίας. 2 

Καταβολή μέρους των οφειλομένων δεδουλευμένων αποδοχών 
στους μισθωτούς της επιχ/σης Α1ΓΑΙΟΝ ΑΣΤΡΟΥΣ που έκα¬ 
ναν επίσχεση εργασίας.. 3 

Καταβολή μέρους των οφειλομένων δεδουλευμένων αποδοχών 
στους μισθωτούς της επιχ/σης ΒΟΜΒΥΚΡΥΛ που έκαναν επί¬ 
σχεση εργασίας. 4 

Τρόπος απόδοσης της ετήσιας συνταξιοδοτικής εισφοράς των δικη¬ 
γόρων που απασχολούνται στο Δημόσιο ήΝ.Π.Δ.Δ. .. 5 

Αύξηση των συντάξεων των συνταξιούχων του Ταμείου Σύνταξης 
και Επικουρικής Ασφάλισης Προσωπικού Γεωργικών Συνεταιρι¬ 
κών Οργανώσεων. 6 

Καταβολή αποζημιώσεων και εξόδων κίνησης κατά τη διενέργεια 

εκλογών για ανάδειξη διοίκησης ΤΕΒΕ. .'. 7 

Τροποποίηση και συμπλήρωση του οργανισμού του Νοσοκομείου 
Ατυχημάτων και Αποκατάστασης Τραυματιών και Αναπήρων 

«Ο ΑΠΟΣΤΟΛΟΣ ΠΑΥΛΟΣ». 8 

Τροποποίηση και συμπλήρωση της απόφασης «αναμόρφωση του ορ¬ 
γανισμού του Γενικού Νοσοκομείου Λευκάδας. 9 

Παροχή πιστωτικών διευκολύνσεων για την αποκατάσταση σεισμο¬ 
πλήκτων οικιών και παραπηγμάτων που ρυμοτομούνται από 

διανοιγόμενους δρόμους στην πόλη της Θεσσαλονίκης.10 

Καθορισμός τιμής αποζημιώσεως αποθηκών.11 

Ανάκληση της με αριθμό Κ2-415/15.1.1990 απόφασης του 
Υπουργού Εμπορίου «περί αναπροσαρμογής των ορίων για τον 
έλεγχο των Α.Ε. από Ορκωτούς Λογιστές».12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 11753 (1) 

Δημοσίευση στην Εφημερίδα της Κυβερνήσεως της από 21.2.90 Ε.Γ.¬ 
Σ.Σ.Ε. Εθνικής Γενικής Συλλογικής Σύμβασης Εργασίας (Ε.Γ.¬ 
Σ.Σ.Ε.) έτους 1990. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 


1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από το Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 22.2.90 και συντάχθηκε το υπ’ αριθ. 
11 /90 πρακτικό καταθέσεως, της οποίας το περιεχόμενο έχει ως εξής: 


ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΕΤΟΥΣ 1990 

Στην Αθήνα σήμερα 21.2.1990 οι υπογράφοντες αφενός 

α) Στέλιος Αργυρός, Πρόεδρος της Εκτελεστικής Επιτροπής του Συν¬ 
δέσμου Ελληνικών Βιομηχανιών και εκπρόσωπος αυτού. 

β) Διονύσης Κορφιάτης, Πρόεδρος και Νικόλαος Σκορίνης Γενικός 
Γραμματέας της Γενικής Συνομοσπονδίας Επαγγελματιών Βιοτεχνών 
Εμπόρων Ελλάδας και εκπρόσωποι αυτής. 

γ) Αλέξανδρος Δρακάτος, Πρόεδρος του Εμπορικού Συλλόγου Αθη¬ 
νών, κοινός εκπρόσωπος των Εμπορικών Συλλόγων Αθηνών - Θεσσα¬ 
λονίκης και Παναγιώτης Μπήτρος Πρόεδρος του Εμπορικού Συλλόγου 
Πειραιά και εκπρόσωπος αυτού και αφετέρου Λάμπρος Κανελλόπουλος 
Πρόεδρος και Δημήτρης Κωστόπουλος Γενικός Γραμματέας της Γενι¬ 
κής Συνομοσπονδίας Εργατών Ελλάδας και εκπρόσωποι αυτής, όλοι 
νόμιμα εξουσιοδοτημένοι, συνήλθαν στα γραφεία της Γ.Σ.Ε.Ε. και συμ¬ 
φώνησαν τα ακόλουθα: 

Άρθρο 1. 

Τα συνολικά γενικά κατώτατα όρια μισθών και ημερομισθίων των 
εργαζομένων όλης της χώρας, όπως έχουν διαμορφωθεί την 
31.12.1989 με βάση την ΕΓΣΣΕ έτους 1989, αυξάνονται από 
1.1.1990 κατά ποσοστό 7,6% και καθορίζονται ως εξής: 

α) Εργατοτεχνίτες και εργάτοτεχνίτριες, που δεν έχουν συμπληρω¬ 
μένη τριετή υπηρεσία ή προϋπηρεσία, συνολικό ημερομίσθιο από 
1.1.1990 δρχ. 2.911. 

β) Υπάλληλοι, που δεν έχουν συμπληρωμένη τριετή υπηρεσία ή 
προϋπηρεσία, συνολικός μισθός από 1.1.1990 δρχ. 65.105. 

γ) Τα ανωτέρω συνολικά γενικά κατώτατα όρια μισθών και ημερομι¬ 
σθίων, εφαρμόζονται αντίστοιχα και για τους μαθητευόμενους εργατο¬ 
τεχνίτες, καθώς και για τους υπαλλήλους που έχουν συμπληρώσει το 
15ο έτος της ηλικίας τους ανάλογα με το χρόνο απασχόλησής των. 

Στα προαναφερθέντα γενικά κατώτατα όρια μισθών και ημερομι¬ 
σθίων περιλαμβάνεται και η οφειλομένη διαφορά της ΑΤΑ του 3ου 4μή- 
νου 1989 ποσοστό 0,1% και η ΑΤΑ 1ου 4μήνου 1990 ποσοστό 5,7% 
όπως καθορίστηκαν με την 1405/55/1990 Απόφαση Υπουργών 
Εθνικής Οικονομίας, Οικονομικών και Εργασίας. 

Άρθρο 2. 

1) Τα ανωτέρω συνολικά γενικά κατώτατα όρια μισθών και ημερομι¬ 
σθίων αναπροσαρμόζονται από την 1.5.1990 και από την 1.9.1990 
σύμφωνα με την Υπουργική Απόφαση, με την οποία θα καθορίζεται το 
ποσοστό της Αυτόματης Τιμαριθμικής Αναπροσαρμογής (ΑΤΑ) για τα 
αντίστοιχα 4μηνα. 

2) Για τη χορήγηση της αναπροσαρμογής των μισθών και ημερομι- 
ΡΚσθίων, θα ισχύσουν τα κλιμάκια αποδοχών που καθορίζονται από το 
Ν. 1874/90. 

Άρθρο 3. 

1) Τα ποσά της ΑΤΑ, που χορηγήθηκαν μέχρι και 1.9.1987 και 
αναλογούν: 

α. στους βασικούς μισθούς και ημερομίσθια της 1/1982 αποφάσεως 
ΔΔΔΔ Αθηνών. 

β. στα διορθωτικά ποσά που χορηγήθηκαν από 1.1.82 και 1.1.84 
σύμφωνα με την 1/1982 απόφαση του ΔΔΔΔ Αθηνών και την ΕΓΣΣΕ 
έτους 1984, ενσωματώνονται στους βασικούς μισθούς και ημερομίσθια 
που προβλέπονται από την παρακάτω διαιτητική απόφαση. 

Έτσι, οι βασικοί μισθοί και ημερομίσθια, πάνω στα οποία υπολογίζο¬ 
νται τα επιδόματα, διαμορφώνονται ως εξής: 

- βασικό ημερομίσθιο: δρχ. 1.669 

- βσικός μισθός: δρχ. 36.869 ~ 

2) Τα επιδόματα που προβλέπονται από προηγούμενες Εθνικές Γενι¬ 
κές Συλλογικές Συμβάσεις Εργασίας ή όμοιας έκτασης Διαιτητικές 
Αποφάσεις, καθώς και από την παρούσα, υπολογίζονται επί των βασι¬ 
κών μισθών και ημερομισθίων της προηγούμενης παραγράφου και στη 
συνέχει προσαυξάνονται με όλα τα ποσοστά αύξησης των συνολικών γε¬ 
νικών κατωτάτων ορίων μισθών και ημερομισθίων που έχουν χορηγη¬ 
θεί από 31.12.1987 και εφεξής. 

Άρθρο 4. 

Εργαζόμενοι, που έχουν συμπληρώσει υπηρεσία ή προϋπηρεσία 25 
ετών δικαιούνται άδεια 3 εργάσιμων ημερών επί πλέον της νόμιμης αν 
εργάζονται δνθήμερο και 4 εργάσιμων ημερών αν εργάζονται εξαή- 
μερο. . 

Ως προϋπηρεσία για την εφαρμογή της προηγούμενης διάταξης, θε¬ 
ωρείται αυτή που διανύθηκε σε οποιοδήποτε εργοδότη και με οποιαδή¬ 
ποτε σχέση εξαρτημένης εργασίας. 

Άρθρο 5. 

Τα συμβαλλόμενα μέρη αξιοποιώντας τη θετική πείρα από το έργο 
της μικτής Επιτροπής για την Υγιεινή και ασφάλεια, θα συγκροτήσουν 
άμεσα κοινή Επιτροπή, η οποία μέσα σε προθεσμία 2 μηνών θα αξιολο¬ 
γήσει τα μεγάλα προβλήματα που απασχολούν την Οικονομία και τους 
εργαζόμενους, όπως τα προβλήματα της ανάπτυξης, της απασχόλησης, 
της παραγωγικότητας, των εργασιακών σχέσεων, του φορολογικού, 
της επαγγελματικής κατάρτισης κ.λπ. και θα προτείνει τη συγκρότηση 
κοινών Επιτροπών για τη συγκεκριμένη μελέτη και διαμόρφωση κοινών 
θέσεων και προώθησης καθενός από τα ανωτέρω θέματά. 

Άρθρο 6. 

Όσες διατάξεις της 1/1982 απόφασης του ΔΔΔΔ Αθηνών και προη¬ 
γούμενων Εθνικών Γενικών .Συλλογικών Συμβάσεων Εργασίας και 
αντίστοιχων διαιτητικών αποφάσεων δεν έχουν καταργηθεί ή τροποποι¬ 
ηθεί, εξακολουθούν να ισχύουν. 

Άρθρο 7. 

Αποδοχές ανώτερες από αυτές που καθορίζει η παρούσα συλλογική 
σύμβαση ή ευνοϊκότεροι όροι εργασίας, που προβλέπονται από νόμους, 
διατάγματα, υπουργικές αποφάσεις, διαιτητικές αποφάσεις, εσωτερι¬ 
κούς κανονισμούς, έθιμα ή ατομικές συμβάσεις εργασίας, δεν θίγονται 
από. τις διατάξεις της παρούσας. 

. Άρθρο 8. 

Η ισχύς της παρούσας αρχίζει.από την 1η Ιανουάριου 1990. 

Η Ε.Γ.Σ.Σ.Ε. να δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-«- 

Αριθ. 30350 . (2) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχ/σης ΑΙΓΑΙΟΝ ΑΕ (ΣΥΡΟΣ) που έκαναν επί¬ 
σχεση εργασίας.” 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων στους μισθωτούς κ.λπ.». 

2. Την αριθμ. 613/90 γνωμοδότηση του Δ.Σ. του ΟΑΕΔ (αριθμ. συ¬ 


νεδρίασης 9/27.2.90) που μας υποβλήθηκε με το αριθμ. 102738/ 

28.2.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΑΙΓΑΙΟΝ ΑΕ (ΣΥΡΟΣ). 

4. Την αρ. 98300/25.10.89 εξουσιοδοτική Υπ. απόφαση, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 
ογδόντα τρεις (83) μισθωτούς της επιχ/σης ΑΙΓΑΙΟΝ ΑΕ (ΣΥΡΟΣ) που 
έκαναν επίσχεση εργασίας μέρους των οφειλομένων δεδουλευμένων 
αποδοχών του μηνός Ιανουάριου 1990 και μέχρι του ποσού των σαρά¬ 
ντα χιλιάδων (40.000) δρχ. συνολικού ύψους δύο εκατομμυρίων οκτα¬ 
κόσιων εξήντα επτά χιλιάδων επτακοσίων (2.867.700) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως 
(Ν.301/76 άρθρο 1 παρ. 1 εδάφ. γ). 

Αθήνα, 28 Φεβρουάριου 1990 

Με εντολή Υπουργού 
Ο Γενικός Γραμματέας 
Π. ΜΠΑΣΑΚΑΡΟΣ 

Αριθ, 30351 , (3) 

Καταβολή μέρους των οφειλομένων δεδουλευμένων αποδοχών στους 
μισθωτούς της επιχ/σης ΑΙΓΑΙΟΝ ΑΣΤΡΟΥΣ που έκαναν επί¬ 
σχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων στους μισθωτούς κ.λπ.». 

2. Την αριθμ. 598/89 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 9/27.2.90) που μας υποβλήθηκε με το αριθμ. 102739/ 

28.2.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΑΙΓΑΙΟΝ ΑΕ (ΑΣΤΡΟΣ). 

4. Τηναρ. 98300/25.10.89 εξουσιοδοτική Υπ. απόφαση, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 550 
μισθωτούς της επιχ/σης ΑΙΓΑΙΟΝ ΑΕ (ΑΣΤΡΟΣ) που έκαναν επί¬ 
σχεση εργασίας μέρους των οφειλομένων δεδουλευμένων αποδοχών του 
μηνός Ιανουάριου και μέχρι του ποσού των σαράντα χιλιάδων (40.000) 
δρχ, συνολικού ύψους είκοσι δύο εκατομμυρίων (22.000.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως 
(Ν.301/76 άρθρο 1 παρ. 1 εδάφ. γ). 

Αθήνα, 28 Φεβρουάριου 1990 

Με εντολή Υπουργού 
Ο Γενικός Γραμματέας 
Π. ΜΠΑΣΑΚΑΡΟΣ 

Αριθ. 30349 (4) 

Καταβολή μέρους των οφειλομένων δεδουλευμένων αποδοχών στους 
μισθωτούς της επιχ/σης ΒΟΜΒΥΚΡΥΛ που έκαναν επίσχεση εργα¬ 
σίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων στους μισθωτούς κ.λπ.». 

2. Την αριθμ. 593/90 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 9/27.2.90) που μας υποβλήθηκε με το αριθμ. 102740/ 

28.2.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα- 

μία της επιχ/σης ΒΟΜΒΥΚΡΥΛ. 

4. Την αρ. 98300/25.10.89 εξουσιοδοτική Υπ. απόφαση, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 20 
μισθωτούς της επιχ/σης ΒΟΜΒΥΚΡΥΛ που έκαναν επίσχεση εργασίας 
μέρους των οφειλομένων δεδουλευμένων αποδοχών τους από 1/12- 
31.12.89 και μέχρι του ποσού των σαράντα χιλιάδων (40.000) δρχ, 
συνολικού ύψους οκτακόσιων χιλιάδων (800.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως 
(Ν.301/76 άρθρο 1 παρ. 1 εδάφ. γ). 

Αθήνα, 28 Φεβρουάριου 1990 

Με εντολή Υπουργού 
Ο Γενικός Γραμματέας 
Π. ΜΠΑΣΑΚΑΡΟΣ 

Αριθ. Φ41/108 (5) 

Τρόπος απόδοσης της ετήσιας συνταξιοδοτικής εισφοράς των δικηγό¬ 
ρων που απασχολούνται στο Δημόσιο ή Ν.Π.Δ.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ 137, Α’). 

2. Τις διατάξεις του Π.Δ. 105/1988 «Οργανισμός της Γενικής 
Γραμματείας Κοινωνικών Ασφαλίσεων Υπουργείου Υγείας, Πρόνοιας 
και Κοινωνικών Ασφαλίσεων» (ΦΕΚ 46, Α). 

3. Τις διατάξεις του Π.Δ. 570/89, «Διορισμός Υπουργών και Ανα¬ 
πληρωτών Υπουργών» (ΦΕΚ 241, Α). 

4. Τις διατάξεις της παρ. 2 του άρθρου 24, του Ν. 1868/89 «Τρο¬ 
ποποίηση, αντικατάσταση και συμπλήρωση διατάξεων του Ν. 
1756/88 «Κώδικας Οργανισμού Δικαστηρίων και κατάσταση δικαστι¬ 
κών λειτουργών», τροποποίηση διατάξεων του Ν.Δ. 3026/1954 «Περί 
Κώδικος Δικηγόρων» και άλλες διατάξεις (ΦΕΚ 230 Α). 

5. Την απόφαση που έλαβε το Δ.Σ. του Ταμείου Νομικών κατά τη 
συνεδρίασή του, αριθ. 3480/15.11.89, αποφασίζουμε: 

Η συνταξιοδοτική εισφορά των δικηγόρων, που ορίζεται από τις δια¬ 
τάξεις της παρ. 2 του άρθρου 24 του Ν. 1868/1989 (ΦΕΚ 230 Α), 
αποδίδεται στο Ταμείο Νομικών ως εξής: 

α) Το Δημόσιο και τα Ν.Π.Δ.Δ. καταβάλλουν το ποσοστό των δύο 
τρίτων (2/3) της εισφοράς που οφείλουν σύμφωνα με την προαναφερό- 
μενη διάταξη, χωριστά, για κάθε δικηγόρο που απασχολούν, είτε απευ¬ 
θείας στο Ταμείο Νομικών, είτε στα κατά τόπους υποκαταστήματα της 
Εθνικής Τράπεζας της Ελλάδος, για λογαριασμό του Ταμείου Νομι¬ 
κών, μέσα στο μήνα Ιανουάριο του επόμενου έτους για το οποίο οφείλε¬ 
ται η εισφορά. 

β) Οι δικηγόροι καταβάλλουν το ποσοστό του ενός τρίτου (1/3) της 
εισφοράς που οφείλουν οι ίδιοι στο Ταμείο Νομικών, με την επικόλληση 
ανάλογου αριθμού ενσήμων στο ασφαλιστικό βιβλιάριό τους. 

Μαζί με την κατάθεση του ασφαλιστικού βιβλιαρίου τους, στο Ταμείο 
Νομικών, ή τους οικείους δικηγορικούς συλλόγους, οι δικηγόροι έχουν 
την υποχρέωση να καταθέτουν αντίγραφο ή φωτοτυπία απόδειξης από 
την οποία να προκύπτει ότι καταβλήθηκε από τους φορείς όπου απασχο¬ 
λούνται, το ποσοστό της οφειλομένης απ' αυτούς εισφοράς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ/ΚΩΝ ΑΣΦ/ΣΕΩΝ 

Γ. ΑΓΑΠΗΤΟΣ Γ. ΜΕΡΙΚΑΣ 

ΔΙΚΑΙΟΣΥΝΗΣ 

ΚΩΝ. ΙΤΑΜΑΤΗΣ 


Αριθ. Φ26/386 (6) 

Αύξηση των συντάξεων των συνταξιούχων του Ταμείου Σύνταξης και 

Επικουρικής Ασφάλισης Προσωπικού Γεωργικών Συνεταιρικών Ορ¬ 
γανώσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. παρ. 4 του άρθρου 1 του Ν.Δ. 4577/1966 
(ΦΕΚ 230 Α). 

2. Τις διατάξεις των άρθρων 23 και 27 του Ν. 1558/85 (ΦΕΚ 137 
Α), του άρθρου 5 του Π.Δ. 437/85 (ΦΕΚ 157 Α) και του Π.Δ. 
105/83 (ΦΕΚ 46 Α). 

3. Τις διατάξεις των άρθρων 17 (παρ. 1 περ. ε) 21 (παρ. 1) και 23 
(παρ. 4 περ. α και παρ 5) του καταστατικού του Ταμείου Σύνταξης και 
Επικουρικής Ασφάλισης Προσωπικού Γεωργικών Συνεταιρικών Οργα¬ 
νώσεων. 

4. Την 9019/295/25.1.82 απόφαση του Υπουργού Οικονομικών 
που κυρώθηκε με το άρθρο 55 του Ν. 1249/82, όπως τροποποιήθηκε 
και ισχύει μέρχι σήμερα. 

5. Τη 1405/55/12.1.90 κοινή απόφαση των Υπουργών Εθνικής 
Οικονομίας, Οικονομικών και Εργασίας «Καθιέρωση της Αυτόματης 
Τιμαριθμικής Αναπροσαρμογής (ΑΤΑ) στις αποδοχές των εργαζομέ¬ 
νων, ποσοστό ΑΤΑ Α' Τετραμήνου 1990 και κλιμάκια καταβολής της». 

6. Τη γνώμη του Διοικητικού Συμβουλίου του Ταμείου Σύνταξης και 
Επικουρικής Ασφάλισης Προσωπικού Γ εωργικών Συνεταιρικών Οργα¬ 
νώσεων που διατυπώθηκε κατά την 3984/1.2.90 συνεδρίασή του, 
αποφασίζουμε: 

1. Οι συντάξεις των συνταξιούχων του Ταμείου Σύνταξης και Επι¬ 
κουρικής Ασφάλισης Προσωπικού Γεωργικών Συνεταιρικών Οργανώ¬ 
σεων (κύριας και Επικουρικής Ασφάλισης) αυξάνονται ως εξής:, 

α) από 1.1.1990 κατά ποσοστό 2,8% για το τμήμα της σύνταξης 
μέχρι 130.000 δρχ. κατά ποσοστό δε 1,8% για το τμήμα της σύνταξης 
από 130.001 και πάνω. 

β) από 1.4.90 κατά ποσοστό 3% για το τμήμα της σύνταξης μέχρι 
130.000 δρχ. και ποσοστό δε 2% για το τμήμα της σύνταξης από 
130.001 και πάνω. 

Η αύξηση αυτή χορηγείται με τους όρους και τις προϋποθέσεις των 
παραπάνω με αριθμό 4 και- 5 σχετικών αποφάσεων και θα δοθεί σε 
όσους είναι συνταξιούχοι του Ταμείου μέχρι την 31.12.89 καθώς και σ’ 
αυτούς που η έναρξη συνταξιοδότησής τους εμπίπτει στο μέχρι 
31.12.1989 χρονικό διάστημα. 

Την αύξηση αυτή δεν θα πάρουν οι συνταξιούχοι του Ταμείου που διέ- 
πονται από τις διατάξεις της νομοθεσίας του ΙΚΑ και ακολουθούν αυτές 
ως προς τις αυξήσεις των συντάξεών τους. 

2. Το ποσό της σύνταξης όπως διαμορφώνεται μετά τις παραπάνω 
αυξήσεις, δεν μπορεί να είναι μεγαλύτερο από το ανώτατο όριο σύντα¬ 
ξης, όπως αυτό καθορίζεται από τις διατάξεις της παρ. 1 του άρθρου 21 
σε συνδυασμό με τις διατάξεις της περ. έ της παρ. 1 του άρθρου 17 του 
Καταστατικού του Ταμείου και το οποίο ήταν την 1.1.1990, για μεν 
την κύρια σύνταξη 143232 δρχ. για δε την επικουρική 44760 δρχ., τη 
δε 1.4.90 θα είναι για μεν την κύρια σύνταξη 148720 δρχ. για δε την 
επικουρική 46.475 δρχ. 

Επίσης η σύνταξη που διαμορφώνεται μετά τις παραπάνω αυξήσεις, 
δεν θα ξεπερνά το ποσό της σύνταξης που παίρνει νεοεξερχόμενος συντα¬ 
ξιούχος με τα ίδια χρόνια συντάξιμης υπηρεσίας και που η σύνταξή του 
υπολογίζεται στο ανώτατο όριο ασφαλίσιμων αποδοχών κατά το τελευ¬ 
ταίο 24μηνο πριν τη συνταξιοδότησή του. 

3. Η επικουρική σύνταξη δεν πρέπει να ξεπερνά το ποσοστό 31,25% 
της κύριας σύνταξης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 

Αριθ. Φ35/840 (7) 

Καταβολή αποζημιώσεων και εξόδων κίνησης κατά τη διενέργεια εκλο¬ 
γών για ανάδειξη διοίκησης ΤΕΒΕ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

Έχοντας υπόψη: 

1. Το 6702/2.2.1990 έγγραφο του ΤΕΒΕ. 

2. Την απόφαση του Δ.Σ. του ΤΕΒΕ της 171/5.2.90 συνεδρίασης. 

3. Το άρθρο 12 του Ν. 655/77, αποφασίζουμε: 

Εγκρίνουμε την 41/5.2.90 απόφαση του Δ.Σ. του ΤΕΒΕ και ορί¬ 
ζουμε τα ποσά που θα καταβληθούν σαν αποζημίωση και έξοδα μετακί¬ 
νησης στους εκλογείς για την ανάδειξη αιρετής Διοίκησης, ως ακολού¬ 
θως: 

α) στους μετακινούμενους εκλογείς στις έδρες των Νομών πάγιο 
ποσό δρχ. 2.000 περιλαμβανομένων και των δαπανών μετακίνησης (ει¬ 
σιτηρίων). 

β) στους μετακινούμενους εκλέκτορες και στους Προέδρους των Επι¬ 
μελητηρίων από τις επαρχιακές πόλεις στην Αθήνα, καθώς και στα με¬ 
τακινούμενα μέλη της ΓΣΕΒΕΕ, ποσό δρχ. 3.000 σαν ημερήσια αποζη¬ 
μίωση και μέχρι τεσσάρων (4) κατ’ ανώτατο όριο ημερών και τις κατά 
περίπτωση δαπάνες μετακίνησης (εισιτήρια). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
-♦- 

Αριθ. Α3β/1163 (8) 

Τροποποίηση και συμπλήρωση του οργανισμού του Νοσοκομείου Ατυ¬ 
χημάτων και Αποκατάστασης Τραυματιών και Αναπήρων «Ο ΑΠΟ¬ 
ΣΤΟΛΟΣ ΠΑΥΛΟΣ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ. 87/86 «Ενιαίο πλαίσιο οργάνωσης των 
Νοσοκομείων» (ΦΕΚ 32/Α/86). 

3. Την αριθ. 3/90 απόφαση του Διοικητικού του Συμβουλίου του 
Περ. Γεν. Νοσ. Αττικής «ΚΑΤ», αποφασίζουμε: 

Άρθρο 1. 

Η αριθ. Α3β/οικ. 21121/11.12.86 απόφαση «οργανισμός του 
Νοσ. Ατυχημάτων και Αποκατάστασης Τραυματιών και Αναπήρων «Ο 
ΑΠΟΣΤΟΛΟΣ ΠΑΥΛΟΣ» (ΦΕΚ 19/Β/15.1.87) τροποποιείται και 
συμπληρώνεται όπως παρακάτω: 

Άρθρο 2. 

Το άρθρο 11 αντικαθίσταται ως εξής: 

«Άρθρο 11. 

Στελέχωση' Ιατρικής Υπηρεσίας. 

Η Ιατρική Υπηρεσία στελεχώνεται. 

α) Από γιατρούς που κατέχουν θέσεις κλάδου γιατρών Ε.Σ.Υ. που 
συνιστώνται σύμφωνα με τις διατάξεις του άρθρου 25 του Ν. 1397/83 
στον κλάδο γιατρών Ε.Σ.Υ. του Υπουργείου Υγείας, Πρόνοιας και Κοιν. 
Ασφαλίσεων και κατανέμονται στο Νοσοκομείο αυτό. 

β) Από ειδικευομένους γιατρούς που τοποθετούνται σε θέσεις ειδικευ- 
ομένων γιατρών που έχουν συσταθεί με οποιοδήποτε τρόπο μέχρι τη δη¬ 
μοσίευση της απόφασης αυτής ή που συνιστώνται σύμφωνα με τις δια¬ 
τάξεις που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας των παρακάτω κατά κατηγορία κλάδων, 
σε καθένα από τους οποίους συνιστώνται οι αντίστοιχα οριζόμενες θέ¬ 
σεις: 

ΚΑΤΗΓΟΡΙΑ ΠΕ. 

ΚΛΑΔΟΣ ΠΕ ΦΑΡΜΑΚΟΠΟΙΩΝ 

Έξι (6) θέσεις. 

ΚΛΑΔΟΣ ΠΕ ΧΗΜΙΚΩΝ ΒΙΟΧΗΜΙΚΩΝ 

Πέντε (5) θέσεις. 


ΚΛΑΔΟΣ ΠΕ ΒΙΟΛΟΓΩΝ 
Τέσσερεις (4) θέσεις. 

ΚΛΑΔΟΣ ΠΕ ΑΚΤΙΝΟΦΥΣΙΚΩΝ 

Μία (1) θέση και δ) Από προσωπικό των παρακάτω κατά κατηγορία 
κλάδων σε καθένα από τους οποίους συνιστώνται οι αντίστοιχα οριζόμε¬ 
νες θέσεις. 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Οκτώ (8) θέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
-♦- 

Αριθ. Α3β/1207 (9) 

Τροποποίηση και συμπλήρωση της απόφασης «αναμόρφωση του οργα¬ 
νισμού του Γενικού Νοσοκομείου Λευκάδας. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ. 87/86 «Ενιαίο πλαίσιο οργάνωσης των 
Νοσοκομείων» (ΦΕΚ 32/Α/86). 

3. Τις αριθ. 1/90, 23, 20/89 αποφάσεις του Διοικητικού Συμβου¬ 
λίου του Νομ. Γεν. Νοσ. Λευκάδας., αποφασίζουμε: 

Άρθρο 1 

Η αρ. Α3β/οικ. 19188/6.11.86 (ΦΕΚ 814/Β/25.11.86) από¬ 
φαση «αναμόρφωση του Οργανισμού του Γενικού Νοσοκομείου Λευκά¬ 
δας» τροποποιείται και συμπληρώνεται όπως παρακάτω: 

Άρθρο 2 

Το άρθρο 7 αντικαθίσταται όπως παρακάτω: 

«Άρθρο 7 

1. Η Ιατρική Υπηρεσία του Νοσοκομείου διαρθρώνεται: 
α) Στους τομείς: 

αΐ. Παθολογικό με συνολική δύναμή πενήντα (50) κρεββάτια. 

α2. Χειρουργικό με συνολική δύναμη πενήντα (50) κρεββάτια. 

α3. Εργαστηριακό 

β) Στα διατομεακά τμήματα 

βΐ. Επειγόντων Περιστατικών 

β2. Ημερήσιας Νοσηλείας 

2. Κάθε τομέας διαρθρώνεται σε τμήματα ως εξής: 

Α’ ΠΑΘΟΛΟΓΙΚΟΣ ΤΟΜΕΑΣ 

Τμήματα. ν 

α. Ένα (1) Παθολογικό 

β. Ένα (1) Παιδιατρικό 

γ. Ένα (1) καρδιολογικό 

Β' ΧΕΙΡΟΥΡΓΙΚΟΣ ΤΟΜΕΑΣ 

Τμήματα 

α. Ένα (1) Χειρουργικό, 
β. Ένα (1) Ορθοπεδικό - 
γ. Ένα (Ι)Οφθαλμολογικό 
δ. Ένα (1) Ωτορινολαρυγγολογικό 
ε. Ένα (1) Μαιευτικό - Γυναικολογικό 
στ. Ένα (1) Αναισθησιολογικό 
Γ ΕΡΓΑΣΤΗΡΙΑΚΟΣ ΤΟΜΕΑΣ 
Τμήματα 

α. Ένα (1) Μικροβιολογικό - Βιοχημικό 
β. Ένα (1) Ακτινοδιαγνωστικό 
γ. Ένα (1) Αιματολογικό 
δ. Ένα (1) Φαρμακευτικό 

3. Στους τομείς λειτουργούν ταχτικά εξωτερικά ιατρεία αντίστοιχων 
ειδικοτήτων με τις ειδικότητες των γιατρών που υπηρετούν στο Νοσο¬ 
κομείο». 

Άρθρο 3 

Το άρθρο 11 αντικαθίσταται όπως παρακάτω: 

«Άρθρο 11 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 
α) Από γιατρούς που κατέχουν θέσεις κλάδου γιατρών Ε.Σ.Υ. που 
συνιστώνται, σύμφωνα με τις διατάξεις του άρθρου 25 του Ν. 1397/83 
στον κλάδο γιατρών Ε.Σ.Υ. του Υπουργείου Υγείας Πρόνοιας και Κοι¬ 
νωνικών Ασφαλίσεων και κατανέμονται στο Νοσοκομείο αυτό. 

β) Από ειδικευόμενους γιατρούς που τοποθετούνται σε θέσεις ειδικευ- 
ομένων γιατρών, που έχουν συσταθεί με οποιονδήποτε τρόπο μέχρι τη 
δημοσίευση της απόφασης αυτής ή που συνιστώνται σύμφωνα με τις 
διατάξεις που ισχύουν κάθε φορά. 

γ) Από άλλους επιστήμονες που προσφέρουν υπηρεσίες συναφείς προς 
το έργο της Ιατρικής Υπηρεσίας των παρακάτω κατά κατηγορία κλά¬ 
δων, σε καθένα από τους οποίους συνιστώνται οι αντίστοιχα οριζόμενες 
θέσεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΒΙΟΛΟΓΟΥ 

Μία (1) θέση 

ΚΛΑΔΟΣ ΠΕ ΧΗΜΙΚΩΝ 
Μία (.1) θέση 

ΚΛΑΔΟΣ ΠΕ ΦΑΡΜΑΚΟΠΟΙΩΝ 
Μία (1) θέση. 

δ) Από προσωπικό των παρακάτω κατά κατηγορία κλάδων σε κα¬ 
θένα από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Δύο (2) θέσεις» 

Άρθρο 4 

Το άρθρο 12 αντικαθίσταται όπως παρακάτω: 

«Άρθρο 12 

Στελέχωση Νοσηλευτικής Υπηρεσίας 
Η Νοσηλευτική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων σε καθένα απο τους οποίους συνιστώνται 
οι αντίστοιχα οριζόμενες θέσεις: 

Α ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΝΟΣΗΛΕΥΤΩΝ ΤΡΙΩΝ 

Δύο (2) θέσεις 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΝΟΣΗΛΕΥΤΩΝ ΤΡΙΩΝ 

Είκοσι επτά (27) θέσεις 

Οι δύο (2) θέσεις του κλάδου αυτού πληρούνται κατά τον αριθμό που 
δεν πληρούνται, λόγω έλλειψης υποψηφίων, οι δύο (2) θέσεις του κλά¬ 
δου ΠΕ Νοσηλευτών -τριών. 

ΚΛΑΔΟΣ ΤΕ ΕΠΙΣΚΕΠΤΡΙΩΝ 
Δύο (2) θέσεις 
ΚΛΑΔΟΣ ΤΕ ΜΑΙΩΝ 
Οκτώ (8) θέσεις 
Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Εξήντα επτά (67) θέσεις 

Οι είκοσι επτά (27) θέσεις του κλάδου αυτού πληρούνται κατά τον 
χριθμό που δεν πληρούνται, λόγω έλλειψης υποψηφίων οι είκοσι επτά 
27) θέσεις του κλάδου ΤΕ Νοσηλευτών - τριών. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

Τριάντα πέντε (35) θέσεις 

Ο κλάδος αυτός περιλαμβάνει τις ειδικότητες: Νοσοκόμων Μεταφο¬ 
ρών ασθενών, Βοηθών θαλάμων, Νεκροτόμων, Αποτεφρωτών. 

Το 1/2 των θέσεων του κλάδου αυτού κατανέμεται στις ειδικότητες 
Νοσοκόμων οκτώ (8) θέσεις 
Βοηθών θαλάμων οκτώ (8) θέσεις 
Μεταφορέων ασθενών μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
,ε την απόφαση προκήρυξης αυτών» 


Άρθρο 5 

Το άρθρο 13 αντικαθίσταται όπως παρακάτω: 

«Άρθρο 13 

Στελέχωση Διοικητικής Υπηρεσίας 
Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Α' ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 

Πέντε (5) θέσεις 

ΚΛΑΔΟΣ ΠΕ ΔΙΑΙΤΟΛΟΓΩΝ 

Μία (1) θέση 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δύο (2) θέσεις 

ΚΛΑΔΟΣ ΤΕ ΛΟΓΙΣΤΙΚΗΣ 
Δύο (2) θέσεις 

ΚΛΑΔΟΣ ΤΕ ΦΥΣΙΚΟΘΕΡΑΠΕΥΤΩΝ 
Μία (1) θέση 

ΚΛΑΔΟΣ ΤΕ ΡΑΔΙΟΛΟΓΙΑΣ ΑΚΤΙΝΟΛΟΓΙΑΣ (ΧΕΙΡΙΣΤΩΝ 
ΕΜΦΑΝ ΙΣΤΩΝ) 

Τέσσερις (4) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Δύο (2) θέσεις 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Μία (1) θέση 

ΚΛΑΔΟΣ ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 
Μία (1) θέση 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΩΝ 
Μία (1) θέση 

ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Μία (1) θέση 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ ' 

Τρεις (3) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών Τεχνι¬ 
κών, Υπομηχανικών, Σχεδιαστών. Το 1/2 των θέσεων του κλάδου αυ¬ 
τού κατανέμεται στις ειδικότητες: 

Ηλεκτρονικών Τεχνικών: Μία (1) θέση 
Υπομηχανικών Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 
Δέκα τρεις (13) θέσεις Λ 

Ο κλάδος αυτός περιλαμβάνει τις ειδικότητες: Διοικητικού Λογιστι¬ 
κού, Αποθηκαρίων, Εισπρακτόρων. Το 1/2 των θέσεων του κλάδου αυ¬ 
τού κατανέμεται στις ειδικότητες: 

Διοικητικού Λογιστικού Πέντε (5) θέσεις 
Αποθηκαρίων Μία (1) θέση 
Εισπρακτόρων Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Επτά (7) θέσεις 

Η μία (1) θέση του κλάδου αυτού πληρούται κατά τον αριθμό που δεν 
πληρούται λόγω έλλειψης υποψηφίων η μία (1) θέση του κλάδου ΤΕ ια¬ 
τρικών Εργαστηρίων 

ΚΛΑΔΟΣ ΔΕ ΧΕΙΡΙΣΤΩΝ ΕΜΦΑΝΙΣΤΩΝ 
Τρεις (3) θέσεις 

Οι τρεις (3) θέσεις του κλάδου αυτού πληρούνται κατά τον αριθμό 
που δεν πληρούνται. λόγω έλλειψης υποψηφίων οι τρεις (3) θέσεις του 
κλάδου ΤΕ Ραδιολογίας - Ακτινολογίας (χειριστών εμφανιστών). 
ΚΛΑΔΟΣ ΔΕ ΔΑΚΤΥΛΟΓΡΑΦΩΝ 
Μία (1) θέση 

ΚΛΑΔΟΣ ΔΕ ΜΑΓΕΙΡΩΝ 
Μία (1) θέση 

ΚΛΑΔΟΣ ΔΕ ΤΗΛΕΦΩΝΗΤΩΝ 
Τέσσερις (4) θέσεις 
ΚΛΑΔΟΣ ΔΕ ΤΕΧΝΙΚΟΣ 
Είκοσι (20) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών Τεχνι¬ 
τών, Θερμαστών, Ηλεκτροτεχνιτών, Εργοδηγών, Σχεδιαστών, Μηχα- 

νοτεχνιτών, Υδραυλικών, Οικοδόμων-Κτιστών, Ξυλουργών-Επιπλο- 
ποιών, Ψυκτικών, Ελαιοχρωματιστών, Σιδηρουργών, Οξυγονοκολλη¬ 
τών, Αλουμινοκατασκευαστών, Κοπτριών-Ραπτριών-Γαζωτριών, Κλι- 
βανιστών-Αποστειρωτών Κουρέων, Οδηγών αυτοκινήτων και άλλες 
συναφείς ειδικότητες. Το 1/2 των θέσεων του κλάδου αυτού κατανέμε- 
ται στις ειδικότητες: 

Ηλεκτροτεχνιτών Μία (1) θέση 
Θερμαστών Μία (1) θέση 
Υδραυλικών Μία (1) θέση 
Ψυκτικών Μία (1) θέση 
Οδηγών αυτοκινήτων Δύο (2) θέσεις 
Ξυλουργών-Επιπλοποιών Μία (1) θέση 
Ελαιοχρωματιστών Μία (1) θέση 
Κοπτριών - Ραπτριών - Γαζωτριών Δύο (2) θέσεις 
Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Δ'ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Έξη (6) θέσεις 

Ο κλάδος αυτός περιλαμβάνει τις ειδικότητες: Κλητήρων, Θυρωρών, 
Συνοδών ανελκυστήρων, Ταξινόμων ιματισμού, Βοηθών αποθηκα- 
ρίων. 

Το 1/2 των θέσεων του κλάδου αυτού κατανέμεται στις ειδικότητες 

Κλητήρων Μία (1) θέση 

Θυρωρών Μία (1) θέση 

Βοηθών αποθηκαρίων Μία (1) θέση. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Είκοσι (20) θέσεις 

Ο κλάδος αυτός περιλαμβάνει τις ειδικότητες: καθαριστών-τριών, 
Πλυντών-τριών, Πρεσσαδόρων - Σιδερωτών, Επιμέλειας κήπων. Το 
1/2 των θέσεων του κλάδου αυτού κατανέμεται στις ειδικότητες 
Καθαριστών-τριών: Έξι (6) θέσεις 
Πλυντών-τριών: Δύο (2) θέσεις 
Πρεσσαδόρων - Σιδερωτών: Δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Δέκα πέντε (15) θέσεις 

Ο κλάδος αυτός περιλαμβάνει τις ειδικότητες: Βοηθών μαγείρων, 
Τραπεζοκόμων, Πλυντών σκευών μαγειρείου. Το 1/2 των θέσεων του 
κλάδου αυτού κατανέμεται στις ειδικότητες: 

Βοηθών Μαγείρων Δύο (2) θέσεις 
Τραπεζοκόμων Τέσσερις (4) θέσεις 
Πλυντών σκευών μαγειρείου Δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 
Μία (1) θέση 

ΚΛΑΔΟΣ ΥΕ ΦΥΛΑΚΩΝ ΝΥΚΤΟΦΥΛΑΚΩΝ 
Δύο (2) θέσεις 

ΚΛΑΔΟΣ ΥΕ ΤΗΛΕΦΩΝΗΤΩΝ (ΠΡΟΣΩΡΙΝΟΣ) 

Μία (1) θέση 

Η θέση αυτή καταργείται μετά την με οποιοδήποτε τρόπο αποχώ¬ 
ρηση του υπαλλήλου που την κατέχει. 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 
Μία (1) θέση Δικηγόρου 

Η απόφαση αυτή να δημοσιευθεί στην Εφημερίδα της Κυβερνήσεως. 

Λ 

Αθήνα, 20 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 


Αριθ. 8/ΤΣΕΠ 32 (10) 

Παροχή πιστωτικών διευκολύνσεων για την αποκατάσταση σεισμοπλή¬ 
κτων οικιών και παραπηγμάτων που ρυμοτομούνται από διανοιγό- 

μενους δρόμους στην πόλη της Θεσσαλονίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚ/ΚΩΝ & ΠΕΡ/ΝΤΟΣ 
ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

.Έχοντας υπόψη: 

1. Τις διατάξεις του άρθρου 2, παράγραφος 2 και 3 της από 28.7.78 
Πράξεως Νομοθετικού Περιεχομένου (ΦΕΚ Α’ 117) «περί αποκατα- 
στάσεως ζημιών εκ σεισμών Βορ. Ελλάδος» που κυρώθηκε, τροποποιή¬ 
θηκε και συμπληρώθηκε με το Ν. 867/79 (ΦΕΚ Α' 24). 

2. Τις διατάξεις του άρθρου 3 παρ. 3 τελευταίο εδάφιο του Ν. 
1266/82 (ΦΕΚ Α' 81) «περί οργάνων ασκήσεως της νομισματικής, πι¬ 
στωτικής και συναλλαγματικής πολιτικής και άλλες διατάξεις», όπως 
συμπληρώθηκε με το άρθρο 25 παρ. 6 του Ν. 1418/84 «περί Δημο¬ 
σίων Έργων και ρυθμίσεως συναφών θεμάτων» (ΦΕΚ Α' 23). 

3. Τις διατάξεις του άρθρου δεύτερου του Ν. 1048/80 «περί κυρώ- 
σεως της από 22.12.79 Πράξεως Νομοθετικού Περιεχομένου του Προ¬ 
έδρου της Δημοκρατίας» περί αποκαταστάσεως ζημιών εκ των σεισμών 
1979 εις περιοχήν Ν. Θεσπρωτίας» (ΦΕΚ Α' 101). 

4. Την με αριθμό 670/10.1.86 Πράξη του Διοικητικού της Τράπε¬ 
ζας Ελλάδος με την οποία εγκρίνεται η χορήγηση ειδικών στεγαστικών 
δανείων για την αποκατάσταση σεισμοπλήκτων οικιών και παραπηγ¬ 
μάτων που ρυμοτομούνται από διανοιγόμενες οδούς στην πόλη της Θεσ¬ 
σαλονίκης. 

5. Την με αριθμό οικ/3469/ΔΠ 32/3.7.87 Τριμερή Υπουργική 
Απόφαση σχετικά με την παροχή πιστωτικών διευκολύνσεων για την 
αποκατάσταση σεισμοπλήκτων οικιών και παραπηγμάτων που ρυμοτο- 
μούνται από διανοιγόμενους δρόμους στην πόλη της Θεσσαλονίκης 
(ΦΕΚ 356/Β/7.7.87). 

6. Την με αριθμό οικ/4120/ΤΣΕΠ 32/18.12.89 Τριμερή Υπουρ¬ 
γική Απόφαση για την παροχή συμπληρωματικών πιστωτικών διευκο¬ 
λύνσεων στους σεισμοπαθείς των Νομών Μεσσηνίας, Ηλείας και Ζακύν¬ 
θου καθώς και ειδικές ρυθμίσεις στην πόλη της Θεσσαλονίκης (ΦΕΚ 
65/Β/1.2.90). 

Επειδή: 

-Με τη διάνοιξη της οδού Κατσιμίδου θα συνδεθεί η πόλη με το ολο- 
κληρωθέν τμήμα της Ανατολικής Περιφερειακής οδού Θεσσαλονί¬ 
κης. 

-Το έργο της κατασκευής της οδού Κατσιμίδου συνεχίζεται εκτός 
από ένα τμήμα 400 περίπου μέτρων στο οποίο έχουν απομείνει περίπου 
10 ιδιοκτησίες. 

-Το γεγονός ότι όλα τα ρυμοτομούμενα κτίσματα έχουν κατεδαφι¬ 
στεί εκτός από τις παραπάνω ιδιοκτησίες. 

-Η άμεση καταβολή της στεγαστικής συνδρομής στους δικαιούχους 
θα τους διευκολύνει σε ταχύτερη εξεύρεση κατοικιών προς αγορά. 

-Η ολοκλήρωση της κατασκευής της οδού Κατσιμίδου επείγει, απο¬ 
φασίζουμε: 

1. Εγκρίνουμε τη χορήγηση ειδικής στεγαστικής ενίσχυσης στους 
ιδιοκτήτες ή νομείς των παλαιών παραπηγμάτων και κτισμάτων που 
έχουν πληγεί από τους σεισμούς του 1978 και ρυμοτομούνται από τη 
διάνοιξη της οδού Κατσιμίδου στην πόλη της Θεσσαλονίκης με τους πα¬ 
ρακάτω όρους και προϋποθέσεις: 

α) Το είδος και το ύψος της στεγαστικής ενίσχυσης καθορίζεται ως 
εξής: 

ι. Δωρεάν κρατική αρωγή η οποία θα καλυφθεί από τον Προϋπολογι¬ 
σμό Δημοσίων Επενδύσεων του Υ.ΠΕ.ΧΩ.Δ.Ε. ποσού 1.500.000 δρχ. 
(ένα εκατομμύριο πεντακόσιες χιλιάδες δραχμές). Σε περίπτωση που οι 
παραπάνω δικαιούχοι πρόκειται να οικοδομήσουν νέα κατοικία σε ιδιό¬ 
κτητο οικόπεδο, υποχρεούνται στην ανέγερση κατοικίας τουλάχιστον 
εξήντα (60) τετραγωνικών μέτρων. Μετά την αναγνώρισή τους ως δι¬ 
καιούχων θα λαμβάνουν το ποσό των πεντακοσίων χιλιάδων 
(500.000) δρχ., μετά δε την έκδοση της σχετικής οικοδομικής άδειας 
θα καταβάλλεται το υπόλοιπο του ποσού της δωρεάν Κρατικής αρωγής 
δηλ. ενός εκατομμυρίου (1.000.000) δρχ. 

ιι. Το στεγαστικό δάνειο ανέρχεται στο ποσό των πενήντα πέντε χι¬ 
λιάδων (55.000) δρχ. ανά τ.μ., εφ’ όσον πρόκειται για την πρώτη κα¬ 
τοικία, ή πενήντα χιλιάδων (50.000) δρχ. ανά τετραγωνικό μέτρο, για 
τις υπόλοιπες κατοικίες με ανώτατο όριο τα 100 τετραγωνικά μέτρα. 

Στην περίπτωση που ο κατεδαφιζόμενος κατοικήσιμος χώρος είναι 
μικρότερος των 50 ,τ.μ. τότε το ελάχιστο στεγαστικό δάνειο καθορίζεται 

σε 2.750.000 δρχ. ή 2.500.000 δρχ. αντιστοίχως, δηλ. για 50 τ.μ. 

Το στεγαστικό δάνειο για τους εναπομείναντες δικαιούχους, περίπου 
10, της οδού Κατσιμίδου χορηγείται και από την Υπηρεσία Αποκατά¬ 
στασης Σεισμοπλήκτων Βορ. Ελλάδος (Υ.Α.Σ.Β.Ε.) σε βάρος προϋπο¬ 
λογισμού Δημοσίων Επενδύσεων του Υ.ΠΕ.ΧΩ.Δ.Ε. και ειδικώτερα τις 
πιστώσεις αποκατάστασης σεισμοπλήκτων (ΣΑΕ 069). Το δάνειο θα 
εξοφληθεί σε είκοσι (20) χρόνια με ισόποσες εξαμηνιαίες δόσεις η πρώτη 
από τις οποίες θα καταβληθεί μετά 24 μήνες από τη χορήγηση της στε¬ 
γαστικής συνδρομής. Η κατανομή των δόσεων θα καθορισθεί σύμφωνα 
με τα παραπάνω από την Υ.Α.Σ.Β.Ε., η οποία θα στέλνει τις σχετικές 
αποφάσεις στα αρμόδια Δημόσια Ταμεία προς είσπραξη. 

Προς εξασφάλιση της απαιτήσεως του Δημοσίου για το χορηγούμενο 
δάνειο, εγγράφεται υπέρ αυτού υποθήκη επί του ακινήτου, στο οποίο θα 
πραγματοποιηθεί η αυτοστέγαση. . 

Η ανωτέρω υποθήκη δύναται να εγγράφεται και επί ετέρου ακινήτου 
που τυχόν προσφέρεται από τον δανειολήπτη εφόσον η αξία του ακινήτου 
καλύπτει το ασφαλιζόμενο δάνειο, ή και να μεταφέρεται εκ των υστέρων 
σε άλλο ακίνητο που καλύπτει το δάνειο. 

β. Απαραίτητη προϋπόθεση για τη χορήγηση της παραπάνω στεγα¬ 
στικής ενίσχυσης είναι η ανέκλητη παραίτηση με συμβολαιογραφική 
πράξη των παραπάνω δικαιούχων υπέρ του Ελληνικού Δημοσίου από 
κάθε δικαίωμα κυριότητας, νομής ή κατοχής ή οποιοδήποτε άλλο σχε¬ 
τικό με τα ρυμοτομούμενα οικόπεδά τους. . ·.■ 

2. Τα ανωτέρω δάνεια ισχύουν και στις περιπτώσεις αυτοστέγα¬ 
σης. 

3. Η παρούσα να δημοσιευθεί στην Εφημερίδα της Κυβερνήσεως 
σύμφωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 28 Φεβρουάριου 1990 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΚΟΝΤΟΓΕΩΡΓΗΣ Γ. ΑΓΑΠΗΤΟΣ 

ΠΕΡ/ΝΤΟΣ ΧΩΡ/ΞΙΑΣ & Δ. ΕΡΓΩΝ 

Κ. ΛΙΑΣΚΑΣ 
-♦- ' 

Αριθ. οικ. 678/ΤΣΕΠ 32 (11) 

Καθορισμός τιμής αποζημιώσεως αποθηκών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν, 867/79 «περί κυρώσεως, τροποποιήσεως 
και συμπληρώσεως της από 28.7.78 Πράξεως Νομοθετικού Περιεχο¬ 
μένου «περί αποκαταστάσεως ζημιών εκ σεισμών 1978 εις περιοχήν 
Βορείου Ελλάδος κ.λπ.» (ΦΕΚ Α' 117). 

2. Τις διατάξεις του Ν. 1190/81 (ΦΕΚ Α' 203) περί κυρώσεως της 
από 26.3.81 Πράξεως Νομοθετικού Περιεχομένου «περί αποκαταστά¬ 
σεως ζημιών εκ των σεισμών 1981». 

3. Τις διατάξεις του άρθρου 3 παρ. 3 τελευταίο εδάφιο, του Ν. 
1266/82 (ΦΕΚ Α' 81) «περί οργάνων ασκήσεως της νομισματικής, πι¬ 
στωτικής και συναλλαγματικής πολιτικής και άλλες διατάξεις» όπως 
συμπληρώθηκε με το άρθρο 25 παρ. 6 του Ν. 1418/84 «περί Δημο¬ 
σίων Έργων και ρυθμίσεις συναφών θεμάτων». 

4. Τις με αριθ. 131/1.10.86 (ΦΕΚ 154/Α/6.10.86), 140/ 
19.10.87 (ΦΕΚ 192/Α/2.11.87) και 112/9.11.88 (ΦΕΚ 246/Α/ 

0.11.88) Πράξεις του Υπουργικού Συμβουλίου σχετικά με την απο- 
.ατάσταση των ζημιών που προκλήθηκαν από τους σεισμούς του 1986 
ιτο Ν. Μεσσηνίας με τις οποίες ορίστηκαν οι αρχικές προθεσμίες. 

5. Τη με αριθ. 101/1.11.88 (ΦΕΚ 242/Α/3.11.88 Πράξη του 
"πουργικού Συμβουλίου σχετικά με την αποκατάσταση των ζημιών 
πό τους σεισμούς της 16ης Οκτωβρίου 1988 σε περιοχές των Νομών 
Ιλείας και Ζακύνθου, με την οποία ορίστηκαν οι αρχικές προθεσμίες. 

6. Τις με αριθ. ΕΔ2α/01/130/Φ.Ν. 315/29.10.86 (ΦΕΚ 734/ 
ϊ/30.10.86), 1355/ΔΠ 37.1/26.4.88 (ορθή επανάληψη 2.6.88) 
ΈΚ 337/Β/6.6.88), οικ./3603/ΤΣΠ 37/21.10.88 (ΦΕΚ 773/ 
726.10.88), οικ./2694/ΤΣΕΠ 37/27.7.89 (ΦΕΚ 589/Β/ 
0.8.89) Τριμερείς Υπουργικές Αποφάσεις σχετικά με την παροχή πι- 
τωτικών διευκολύνσεων στους σεισμοπαθείς του Ν. Μεσσηνίας που 
πλήγησαν από τους σεισμούς του Σεπτεμβρίου 1986. 

7. Τις με αριθ. οικ./4173/6.12.88 (ΦΕΚ 877/Β/7.12.88), οικ,/. 


883/ΤΣΕΠ 37/3.3.89 (ΦΕΚ 159/Β/6.3.89) και οικ/2807/ΤΣΕΠ 
37/9.8.89 (ΦΕΚ 590/Β/10.8.89) Τριμερείς Υπουργικές Αποφάσεις 
σχετικά με την παροχή πιστωτικών διευκολύνσεων στους σεισμοπαθείς 
των νομών Ηλείας και Ζακύνθου που επλήγησαν από το σεισμό του 
Οκτωβρίου 1988. 

8. Τη με αριθμό οικ/4120/ΤΣΕΠ 32/18.12.89 (ΦΕΚ 65/Β/ 

1.2.90) Τριμερή Υπουργική Απόφαση σχετικά με την παροχή πιστωτι¬ 
κών διευκολύνσεων στους σεισμοπαθείς του Ν. Μεσσηνίας από τους σει¬ 
σμούς του Σεπτεμβρίου 1986 και των Νομών Ηλείας και Ζακύνθου 
από τους σεισμούς του Οκτωβρίου 1988. ' 1 

9. Τη με αριθ. ΥΑΣ 1840/25.5.81 Εγκύκλιο σχετικά με τη δανειο¬ 
δότηση βοηθητικών χώρων οικοδομής. 

10. Τη με αριθ. οικ/3514/ΔΠ 39.2./6.7.87 (ΦΕΚ 358/Β/ 
9.7.87) Απόφαση σχετικά με τον καθορισμό τιμής αποζημιώσεως υπο¬ 
γείων χώρων, βοηθητικών χτισμάτων στο δώμα και ημιπερατωθέντων 
κτιρίων, τα οποία κρίνονται καταδαφιστέα ή υπερμέτρου δαπάνης επι¬ 
σκευής ή δεν επιδέχονται ουσιαστική επισκευή εξ αιτίας των ζημιών που 
υπέστησαν από τους σεισμούς του 1986 που έπληξαν το Ν. Μεσσηνίας. 

11. Την ανάγκη ομοιομόρφου αποζημιώσεως των κατεδαφιστέων ή 
υπερμέτρου δαπάνης επισκευής ή των μη επιδεχομένων ουσιαστική επι¬ 
σκευή κτισμάτων, αποφασίζουμε: 

1. - α. Στις περιπτώσεις βοηθητικών χώρων της αυτής οικοδομής ή 
ευρισκομένων στο αυτό οικόπεδο και συμπληρώνουν τη λειτουργικό- 
τητά της και με την προϋπόθεση ότι το σύνολο της δανειοδοτούμενης 
επιφάνειας (κύριος και βοηθητικός χώρος) δεν υπερβαίνει τα 100 τ.μ. 
(π.χ. αποθήκες τροφίμων, ιματιοθήκες, κουζίνες, φούρνοι κ.λπ.), η τιμή 
αποζημίωσης ανά τετραγωνικό μέτρο κατεδαφιστέου χτίσματος (είτε 
βάσει πρωτοκόλλων κατεδαφίσεως είτε ως ασύμφορα επισκευής είτε ως 
μη ασφαλώς επισκευάσιμα λόγω ευτελών δομικών υλικών) είναι η αυτή 
με της κατοικίας ήτοι 50.000 δρχ. ανά τ.μ. ή 55.000 δρχ. ανά τ.μ. 
κατά περίπτωση. 

β. Στις περιπτώσεις που η κυρίως κατοικία δεν έχει κριθεί κατεδαφι- 
στέα είτε βάσει πρωτοκόλλου κατεδαφίσεως είτε ως ασύμφορη επι¬ 
σκευής είτε ως μη ασφαλώς επισκευάσιμη, η τιμή αποζημίωσης ανά τε¬ 
τραγωνικό μέτρο κατεδαφιστέας αποθήκης ορίζεται σε 35.000 δρχ. 
ανά τ.μ. και μέχρι εμβαδού 100 τ.μ. · 

2. Στις περιπτώσεις ανεξαρτήτων αποθηκών, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή επαγγελματι¬ 
κής αποθήκης η τιμή αποζημίωσης ανά τετραγωνικό μέτρο κατεδαφι- 
στέου, είτε βάσει πρωτοκόλλου κατεδαφίσεως είτε ως ασύμφορου επι¬ 
σκευής είτε ως μη ασφαλώς επισκευάσιμου λόγω ευτελών δομικών υλι¬ 
κών, χτίσματος καθορίζεται ανάλογα με τη χρήση τους ως εξής: 

α. Για χτίσματα με χρήση οικιακής αποθήκης 30.000 δρχ. ανά τ.μ. 
και μέχρι εμβαδού 100 τ.μ. 

β. Για χτίσματα με χρήση επαγγελματικής αποθήκης 25.000 δρχ. 
ανά τ.μ. και μέχρι εμβαδού 100 τ.μ. 

3. Στις περιπτώσεις γεωργικών ή αγροτικών αποθηκών η τιμή απο¬ 
ζημίωσης ανά τετραγωνικό μέτρο κατεδαφιστέου χτίσματος, είτε βάσει 
πρωτοκόλλου κατεδαφίσεως είτε ως ασύμφορου επισκευής κ.λπ., ορίζε¬ 
ται σε 20.000 δρχ. ανά τ.μ. και μέχρι εμβαδού 100 τ.μ. 

4. Η δωρεάν κρατική αρωγή που αντιστοιχεί στα ανωτέρω δάνεια 
αποτελεί το 33% της τιμής αποζημίωσης και για μία μόνο ιδιοκτησία. 

5. Τα ανωτέρω δάνεια βαρύνονται με επιτόκιο 3,5 εκατοστιαίες μο¬ 
νάδες υψηλότερο του ελάχιστου επιτοκίου απλού Ταμιευτηρίου που 
ισχύει κάθε φορά για κάθε πιστωτικό ίδρυμα,χωρίς προσαύξηση για 
προμήθεια, επιδοτούμενο κατά 100%. από τον Προϋπολογισμό Δημο¬ 
σίων Επενδύσεων. 

6. Τα δάνεια της παρ. Ια ισχύουν και στις περιπτώσεις αυτοστέγα¬ 
σης που αφορούν τις υπόψη σεισμόπληκτες περιοχές. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Φεβρουάριου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΚΟΝΤΟΓΕΩΡΓΗΣ Γ. ΑΓΑΠΗΤΟΣ 

ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

Κ. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ2-1738 (12) 

Ανάκληση της με αριθμό Κ2-415/15.1.1990 απόφασης του Υπουρ¬ 
γού Εμπορίου «περί αναπροσαρμογής των ορίων για τον έλεγχο των 
Α.Ε. από Ορκωτούς Λογιστές». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όργανα». 

2. Του Π.Δ. 397/1988 «περί Οργανισμού του Υπουργείου Εμπο¬ 
ρίου» (ΦΕΚ 185/Α/1988), όπως τροποποιήθηκε και συμπληρώθηκε 
με το ΠΔ 408/1989 (ΦΕΚ 174/Α/1989). 

3. Των άρθρων 36, 42α και 111 του Κ.Ν. 2190/1920 «περί Ανω¬ 
νύμων Εταιρειών», όπως τροποποιήθηκε και ισχύει μετά τα Προεδρικά 
Δ/τα 409/1986 και 498/1987. 

4. Των διατάξεων των άρθρων 11 και 53 της Οδηγίας 78/660/ 
ΕΟΚ της 25.7.1978, όπως ισχύει μετά την τροποποίησή της από το 

3ο Σύστημα-Τμήμα Β1/ΙΣ-476 


άρθρο 1 της Οδηγίας 84/569/ΕΟΚ της 27ης Νοεμβρίου 1984, απο¬ 
φασίζουμε: 

Ανακαλούμε τη με αριθμό Κ2-415/15.1.1990 απόφασή μας με την 
οποία αναπροσαρμόσαμε τα όρια της παρ. 6 του άρθρου 42α του Κ.Ν. 
2190/1920 «περί Ανωνύμων Εταιρειών», σύμφωνα με την τρέχουσα 
ισοτιμία σε δραχμές της Ευρωπαϊκής Λογιστικής Μονάδας (Ε.Ο.ΙΙ), 
για το λόγο ότι η απόφαση αυτή δεν είναι σύμφωνη με τις διατάξεις του 
άρθρου 111 του Κ.Ν. 2190/1920 «περί Ανωνύμων Εταιρειών» καθώς 
και του άρθρου 53 της Οδηγίας 78/660/ΕΟΚ της 25.7.1978, όπως 
ισχύει μετά την τροποποίησή της με το άρθρο 1 της Οδηγίας 84/569/ 
ΕΟΚ της 27ης Νοεμβρίου 1984. 

Η απόφαση αυτή να δημοσιευθεί στη Εφημερίδα της Κυβερνήσεως. 

Αθήνα, 1 Μαρτίου 1990 

Ο ΥΠΟΥΡΓΟΣ 

θ. ΓΚΑΜΑΛΕΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




